section_heading: Politički život
paragraph_text: Godine 340. pr. Kr. Mentor umire, a Memnon se potom ženi njegovom kćeri Barsinom. Perzijski vladar Artakserkso III. se ustručavao Memnnonu kao bivšem pobunjeniku dati zapovjedništvo nad svim perzijskim snagama na zapadu. Ipak, i s ograničenim snagama Memnon je pokazao svoju vrijednost 336. pr. Kr. kada je Filip II. započeo svoj rat protiv Perzije poslavši kao prethodnicu 10.000 vojnika pod Atalom i Parmenionom. Memnon je u bitci kod Magnezije uspio poraziti Parmeniona, što je bio prvi makedonski poraz nakon dugo vremena.